MINT เปิดกำไรไตรมาส 2/62 โต 48% มาที่ 1.79 พันลบ. หลังรายได้เพิ่มขึ้น
MINT เปิดกำไรไตรมาส 2/62 โต 48% มาที่ 1.79 พันลบ. จากปีก่อนกำไร 1.2 พันลบ. หลังรายได้เพิ่มขึ้น ขณะที่งวด 6 เดือน กำไรลดลง 19% มาที่ 2.37 พันลบ. จากปีก่อนกำไร 2.92 พันลบ.
13 ส.ค. 2562

บริษัท ไมเนอร์ อินเตอร์เนชั่นแนล จำกัด (มหาชน) หรือ MINT รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจาก รายได้จากการดำเนินงาน (ไม่นับรวมรายการที่เกิดขึ้นเพียงครั้งเดียว) จำนวน 31,393 ล้านบาท ในไตรมาส 2 ปี 2562 เพิ่มขึ้น 2 เท่า จากไตรมาส 2 ปี 2561 ในขณะเดียวกัน กำไรสุทธิจากการดำเนินงานเติบโตอย่างแข็งแกร่งในอัตรา 94% จากช่วงเดียวกันของปีก่อน อยู่ที่ 2,101 ล้านบาท ในไตรมาส 2 ปี 2562 โดยผลการดำเนินงานที่โดดเด่นดังกล่าวมีสาเหตุส่วนใหญ่มาจากกำไรส่วนเพิ่มจากเอ็นเอช โฮเทล กรุ๊ป